  Майя Бывальцева Белезино-Сергино сюрес вылысь Чупчи шур вамен выль выж вылтӥ мынон-ветлонэз 23-тӥ толшоре усьтозы. Кызьы веразы элькунысь Транспортъя но сюрес возёсъя министерствоын, вужез выж куашкан калэ вуэмын вал. «Выль выж бадӟым секталалы, трос автотранспортэз лэзьыны чакламын, мынон-ветлон кышкыттэм луоз», - верамын ивортонын. Выль объектлэн кузьдалаез 130 метр. Выжез выльдыны кык арскын 376 миллион 400 сюрс манет висъязы: 138 миллион 400 сюрс манет 2017-тӥ арын но 240 миллион 400 сюрс манет 2018-тӥ арын. Со пӧлысь 294 миллион 600 сюрс манетэз – «Платон» кун сӧзнэтысь коньдон. Пусъём, Балезино-Сергино сюрес Балезино но Глаз ёросъёсысь дасо гуртъёсты Р-243 федерал трассаен герза, со вузъёсты нуон-ваёнэз азинтыны умой луонлыкъёсты кылдытэ. Тодэ вайытом, кылем арын гужем «Удмуртавтодорысь» ӧнерчиос Белезино-Сергинэ сюреслэсь 80 метръем люкетсэ тупатъязы, тулыс но сӥзьыл со ветлонтэм вал.  Тегъёс: Авто Балезино Удмуртия сюресъёс транспортъяносюресвозёсъяминистерство  